Sabbatius

Sanctus Sabbatius Solovecensis, die 27 Septembris (calendario Iuliano) anni 1435 mortuus, ab Ecclesia Orthodoxa Russica colitur. Monasterii Solovecensis condidit.

 Vita 
Ubi natus esset sanctus Sabbatius, nescimus. Tempore Basilii Caeci certe floruit, cum Euthymius BarbatusRussice Евфимий Брадатый. ecclesiam Novogardiensem administraret. Anno 1396 in coenobio Cyrilli Belozerici monasticam vestem induit. Cum vitam amaret solitariam, in monasterium Balaamicum secessit. Post aliquot annos unde ad mare Album clam abiit. Quo dum pergeret, eremitam quendam invenit Germanum nomine, in profundissima solitudine ad flumen Vygum degentem. A Germano de Solovecensibus insulis, quae tunc temporis plane desertae essent, edoctus, eoque duce iter eas, utcumque difficile, feliciter perfecit. Anno 1429, in loco quem sibi delegerant, crucem erexerunt, ibique in solitudine habitabant. cellaque poBita, vitam severitate horridam intrepidus inivit. Piscatores quidam, in eodem loco sedem suam figere volentes, a duobus angelis pulsi fuisse dicuntur. Interea Germanus ad Onegam fluvium commeatus gratia transfretavit et Sabbatius omnino solus manens et mortem sibi adesse sentiens, ipse insulam reliquit et ad vicum quendam in aestuario Vygi fluvii situm pervenit. Ibi die 27 Septembris anno 1435 sacramentis refectus, mortuus est. Eius nomen in album sanctorum a concilio Moscuensi anno 1547 relatus est. Simul cum Zosimo die 8 Augusti colitur, qua die reliquiae eius in monasterium Solovecense translatae sunt.

 Troparium s. Sabbatio Ignatii Kulczynski Specimen ecclesiae Ruthenicae, Parisiis et Tornaci, 1733, p. 46. 
 Удалився мира и водворися в пустыни,  добрым подвигом подвизався, злостраданием, и вниманием, и молитвами.  Отнудуже и по смерти источаеши исцеления, Савватие отче наш,  моли Христа Бога спастися душам нашим.  Declinans mundum et incolens eremum, bonum certamen certasti, incumbens duris laboribus, vigiliis et orationibus. Hinc post obitum fundis curationes, Sabbati Pater noster, ora Christum Deum, ut salvet animas nostras. 
 Notae 

 Nexus externi 
 Vita sancti Sabbatii in: Annus ecclesiasticus Graeco-Slavicus … scripsit Ioannes Martinov Cazanensis SJ, Bruxellis 1863, p. 235.
 Zosimus et Sabbatius Solovecenses in Encyclopaedia orthodoxa 

Categoria:Ecclesia Orthodoxa Russica
Categoria:Sancti